Diari Oficial de la Generalitat Valenciana


Sumari del DOGV 8293, del 11-05-2018 (2018/4026)

RESOLUCIÓ de 19 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 44/15-AIA Catí.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8293

Data del DOGV
:   11-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4026


Data del document
:   19-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Catí
    * impacte ambiental

RESOLUCIÓ de 19 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 44/15-AIA Catí. [2018/4026]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució modificativa a la declaració d'impacte ambiental, resolc:  
Publicar en el Diari Oficial de la Generalitat Valenciana la resolució modificativa corresponent a l'expedient 44/15-AIA Catí.  
  
«Resolució modificativa de la declaració d'impacte ambiental de 20 de desembre de 2017  
Dades de l'expedient en el Servei d'Avaluació d'Impacte Ambiental.  
Expedient: 44-2015-AIA.  
Títol: Ampliació de granja porcina.  
Òrgan promotor: Compañía Española de Ganadería, SA.  
Òrgan substantiu: Servei de Prevenció i Control Integrat de la Contaminació.  
Localització: parcel·les 28 i 261 del polígon 31 de Catí (Castelló).  
- El 20 de desembre de 2017, la Direcció General de Medi Natural i Avaluació Ambiental emet declaració d'impacte ambiental favorable al projecte d'ampliació de granja porcina promogut per la Compañía Española de Ganadería.  
- Amb data d'1 de març de 2018 l'òrgan substantiu (Servei de Prevenció i Control Integrat de la Contaminació) remet l'escrit següent:  
  
«Amb data 20 de desembre de 2017, el director general de Medi Natural i d'Avaluació Ambiental emet declaració d'impacte ambiental, en la qual estima acceptable, únicament als efectes ambientals, el projecte d'ampliació de granja porcina al terme municipal de Catí (Castelló), promogut per la Compañía Española de Ganadería, SA, sense perjudici de l'obtenció prèvia de les autoritzacions sectorials que li siguen aplicables, sempre que aquest es desenvolupe d'acord amb les previsions de l'estudi d'impacte ambiental i els condicionants i les modificacions establits. Un d'aquests condicionants estipula que ?la gestió de les aigües sanitàries es realitzarà per mitjà de gestor autoritzat?.  
Segons el que es disposa en el projecte d'ampliació de granja porcina presentat, el volum estimat anual d'aigües residuals procedents dels serveis higiènics és de 8 m³. Aquestes aigües són conduïdes a un dipòsit estanc de polietilé de 1.000 litres, que el titular buidarà periòdicament i abocarà aquestes aigües a la bassa exterior. Aquestes aigües es mesclen amb el fem fluid porcí, ja que representen un percentatge ínfim (0,12 %) respecte al volum anual d'aquest.  
  
Per tot açò, se sol·licita aclariment al sistema que s'ha d'usar en l'ampliació de la granja porcina per a la gestió de les aigües residuals sanitàries, (...).»  
- El 26 de setembre de 2016, la Confederació Hidrogràfica del Xúquer emet informe en el sentit següent:  
«(?) 3 Respecte de les aigües sanitàries:  
· El volum estimat anual d'aigües residuals procedents dels serveis higiènics és de 8 m³.  
· Aquestes aigües són conduïdes a un depòsit estanc de polietilé de 1000 litres, que el titular buidarà periòdicament i abocarà aquestes aigües a la bassa exterior. Aquestes aigües poden mesclar-se amb el fem fluid porcí, ja que representen un percentatge ínfim (0,12 %) respecte del volum anual d'aquest».  
- El contingut de l'informe sectorial citat i l'enunciat del condicionant número 4 de la declaració d'impacte ambiental de 20 de desembre de 2017 difereixen quant a la gestió de les aigües sanitàries, per la qual cosa és procedent l'aclariment del sistema de gestió de les aigües residuals i, si escau, la modificació del condicionant ambiental citat.  
L'article 44 de la Llei 21/2013 d'avaluació d'impacte ambiental indica:  
«1. Les condicions de la declaració d'impacte ambiental podran modificar-se quan concórrega alguna de les circumstàncies següents:  
a) L'entrada en vigor d'una nova normativa que incidisca substancialment en el compliment de les condicions establides en la declaració d'impacte ambiental.  
b) Quan la declaració d'impacte ambiental establisca condicions el compliment de les quals siga impossible o innecessari perquè la utilització de les noves i millors tècniques disponibles en el moment de formular la sol·licitud de modificació permeten una millor i més adequada protecció del medi ambient, respecte del projecte o actuació inicialment sotmés a avaluació d'impacte ambiental.  
c) Quan durant el seguiment del compliment de la declaració d'impacte ambiental es detecte que les mesures preventives, correctores o compensatòries són insuficients, innecessàries o ineficaces.  
  
(...)  
5. Per a poder resoldre sobre la sol·licitud de modificació de la declaració d'impacte ambiental, l'òrgan ambiental consultarà les administracions públiques afectades i persones interessades prèviament consultades. Les administracions públiques afectades i les persones interessades hauran de pronunciar-se en el termini màxim de trenta dies.»  
Atés que hi ha suficient normativa a aplicar relativa a la gestió d'aigües sanitàries i, a l'empara de l'apartat 1.b de l'article 44 (compliment innecessari), es considera que s'ha de modificar l'apartat 4 dels condicionants ambientals de la declaració d'impacte ambiental, de 20 de desembre de 2017, considerant-se, a més, que ja que en la tramitació del procediment l'òrgan consultat es va pronunciar respecte de la gestió de les aigües sanitàries, i tenint en compte que la sol·licitud de l'òrgan substantiu no s'aparta de manera explícita del criteri empleat per l'òrgan competent, no es considera necessari realitzar nou període de consultes.  
  
1. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental la competència sobre l'avaluació ambiental estratègica i de projectes.  
Per tot el que s'ha exposat anteriorment es resol:  
  
Primer  
1. Modificar el condicionant ambiental de la declaració d'impacte ambiental de 20 de desembre de 2017 que passa a tindre la redacció següent:  
«4. La gestió de les aigües residuals sanitàries es realitzarà d'acord amb la legislació vigent en la matèria».  
  
Segon  
La modificació de la declaració d'impacte ambiental no serà objecte de cap recurs sense perjudici dels que, si escau, siguen procedents en via administrativa i judicial davant de l'acte pel qual s'autoritza el projecte.  
  
  
Tercer  
Publicar la modificació de la declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 44.6 de la Llei 21/2013, de 9 de desembre, d'avaluació ambiental.  
  
València, 23 de març de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 19 d'abril de 2018.- El director general de Medi Natural i d'Avaluació Ambiental: Antoni Marzo i Pastor.